ساریمساغین مین بیر دنه اؤزللیگی
قوشقو سوز کی بو گونه دهک ساریمساغین تایسیز یارارلاریندان چوخ ائشیدیب سیز. کسین بیلیرسینیز یوز ایلردیر ساریمساقدان بیر یئمهلی بیتگی اولاراق درمان ائدیجی بیتگی کیمیده ایشلهنیلیر.
ساریمساق هیندوستانین یئرلی بیتگیسی دیر. ایهرسه قاینالتیدا آج قارنیلا یئییلهرسه بیر آنتیبیوتیک کیمی ائتکیسی اولاجاق . آمما نیه قاینالتیدا آج قارینلا یئیهک؟ بو یازیدا بو سورویو جاواب وئرمهک ایستهییریک .لوطفن بیزیلن یول بیر اولون.
نیه قاینالتی دا آج قارنیلا یئیهک؟
بونا گؤره کی سحر چاغی لاری آج قارینلا باکتریلرین دیرهنیملری(مقاومت) آز اولار . بئلهلیکله ساریمساق یوخاری درجهده اونلارین آرادان آپارماغیندا ائتکی بوراخا بیلهر .
ساریمساغین مین بیر دنه اؤزللیگی
او چاغ کی آج قارینلا ساریمساغی مئیل بویورورسوز سانکی بدنیزی زهههرلردن تمیزلهییرسینیز (سم زدایی).ائله همین ساده ایش ایله باغیساقلارینیزدا اولان بوتون انگللر و قوردلاری ائشیگه اؤتورورسونوز. دیابت ، یوخاری قان باسینجی (فشارخون بالا) و بیر سیرا کانسئر (خرچنگ؛ سرطان) خستهلیکلرین قارشیسیندا بیر قوروجو باراژ (سد محافظتی) دوزنلهییرسینیز.ساریمساغین آج قارینلا یئمهمهیی قان آخیمیندا (جریان خون) یاخشی ائتکیسی واردیر.بو یئیینتی (ماده غذایی) قان باسینجینی آزالدیب یئمهکلرین سیندیرمهسینه (هضم) کؤمهک ائدیر .
۲۰۰۱ ایلینده کئچیریلهن بیر بیلیمسل آراشدیرمانین سونوجلارینا گؤره او اینسانلار کی دوزهنلی (مرتب) اولاراق ساریمساق ایشلهدیرلر، باشقالارینا گؤره “سویوق درمه”(سرماخوردگی) قارشیسیندا اووچ قات آرتیق قورونورلار.
ساریساق اورهک، بؤیرهک و صفرا کیسهسینین دوزگون ایشلهتیملری (عملکرد بهتر) اوزره اؤنملی ائتکییه اییه دیر. ایسهال، عصبی سورونلار(مشکلات عصبی)، ایشتیهاسیزلیق(بی اشتهایی)، هؤویشنه (استرس) و اینسانین اوزونده اولان بیزیکلره(جوش، آکنه) قارشی یارارلیدیر.
ساریمساغی آج قارینلا یئدیغینیز چاغدا دوغروسو دئمهک وجودونوزون(بدن تان) زهههرلرینی قالدیریرسینیز.
بئلهلیکله چوچ راحاتجاسینا بوتون انگللر و بدنین ایچ اورگانلاریندا اؤزللیکله باغیرساقلاردا یئر سالان سوموروجو قورداقلاری ائشیگه اؤتوروب و قند خستهلیگی؛ قان باسینجینین یوخاریلیغی و بیر سیرا خرچنگ خستهلیکلرینه قارشی بیر قوروجو باراژ قورار.
ایهر ایستهییرسینیز سئل، حسبه، سویوق درمه، نقرئس، برونشیت، آغیر برونشیت، آغ جییارلارین توتولمالاری، آسم، بوواسیر، یوبوست، قولاق چیرکلهمهسی و قارا اؤسگورمه کیمی خستهلیکلر سیزدن و یاخینلارینیزدان اوزاق اولالار کسینلیکله ساریمساغی اونودمامالیسینیز.
سئویندیریجی ساو(خبر) بوکی، آراشدیرمالارین سونوجلارینا گؤره، کیمسه دوزنلی اولاراق(مرتب) یئتهری قدهر ساریمساق ایشلهدیرسه بیر چوخ خرچنگ خستهلیکلرینه قارشی قورونولار. آراشدیرماجیلارین دئدیکلرینه گؤره ساریمساق، دالاغی(کبد) زهههرلی ترکیبلرین قارشیسیندا قورویا بیلهر.ساریمساق دوغجوللوق (باروری) اؤزللیگینی آرتیریب، قاندا اولان قندلرین بؤیوتونو(میزان قتد خون) آزالدیب اینسانین قوجالیغین گئجهلدهر (به تاخیر میاندازد). آنجاق بونلار سادجه ساریمساغین تایسیز اؤزللیکلرینین بیر بالاجا بولومو ایدی کی اؤزهت (خلاصه) اولاراق اونلارا توخونولدو.
ساریمساغین اؤزللیکلریندن بوتون اولاراق یارارلانماق اوچون دوزگون قوللانیم یوللاری
ساریمساغین، آلیسین و دیآلیلدیسولفید آدلی ایکی اؤنملی علاج وئریجی اؤزللیگینه اییه اولان قاریشیملاری (ترکیب) واردیر.ایهرسه آردیجیل اولاراق گونده گون ائرته چاغی(صبح) آج قارینلا اولاراق یئییلسه تام دوغال اولان بیلهن بیچیمده بیر اوزون عؤمور، ساغلاملیقلا بیرگه سیزه سوناجاقدیر.
ساریمساغین اییایندن خوشلانماییرسینیزسا (اگر خوشتان نمیآید) یا حاسساس بیر مئعدهنیز واردیرسا علاج ائولرینده (داروخانه) ساریمساقلی قیدا آرتیرمالارینی (مکمل های غذایی سیر) آلیب قولانا بیلرسینیز.
*بیلمهلیسینیز ساریمساغی سانجی ائدن دیشین اوستونه قویدوغونوزدا اونون سانجیسینی آلمیش اولاجاقسینیز.
* سیز بو بیتگینی توپیکال (موضعی) اولاراق قولانا بیلهرسینیز بئلهجه کی بیر سیرا بؤجهکلرین (حشرات) سانجمالاریندان قورتولماق اوچون یارا ساغالدان کیمی قولانا بیلرسینیز.
ساریمساق سیزین وجودونوزدا اولان زیگیللردن ده قورتارا بیلهر.
* سویوق درمهنین الیندن تئزلیکله قورتولماق ایستهییرسینیزسه بیر دنه قابیغی سویولموش ساریمساغی ایستی سودا قاینادیب سو ایله یئیین. بو ایشی گؤردوغونوزده وجودونوزون باغیشیقلیق سیستئمین (سیستم ایمنی بدن) گوجلهندیریب سویوق درمهنین قارشیسین الا بیلهرسینیز.
ازیلمیش ساریمساق
*روماتیسمینیز واردیرسا ساریمساغی زئیتون یاغیندا ازیب، گونده (هر روز) گون ائرته چاغی (صبح) بدنیزین سانجی ائدن یئرلهرینه یاخاین.(بمالید)
* قولاغینیز چیرک ائدیبدیرسه(عفونت کرده) ، ساریمساغی ازیب اونون سویون اینجه سوزگهچیله سوزوب بیر یا ایکی دامجی سویوندان قولاغینیزا دامجیدین.(بچکانید)
* اونوتقانلیق (فراموشی) و یادداشینیزین سورونلارینین (مشکلات حافظه) چؤزولمهسی اوچون بیر کیلوگرم ساریمساغین قابیغین سویوب نارین تیکهلره بؤلون. سونرا اونلاری ۲۴ دنه تورش لومونون سویوایله قاریشدیریب بیر آغزی باغلی شوشهدن اولان قابا بوشالدین.دایانین قاریشیمینیز (ترکیبتان) ۲۴ گون بویوجا قالسین. سونرا گونده آج قارینلا بیر چایایچمه قاشیغیلا بو قاریشیمدان ایچین.
* بؤیرهک داشینا قارشی ایکی یئمهک قاشیغی بؤیوتونده ازیلمیش ساریمساغی بیر لئتیر سویون ۴دن بیرینده ۲۰ دیقه بویونجا قاینادین. چؤزومو (محلول) سوزون. بیر فینجان گون ائرتهچاغی بیر فینجاندا گئجه یاتمامیشدان اؤنجه مئیل بویورون.
* قادینلار آیباشی آغریلارینی آزاتلمالاری اوچون ایلک بئش گونده ۱ یا ۲ حبه ساریمساغی آج قارینلا مئیل بویورسونلار.
قایناق: فاطمه مهدی پور
بخش تغذیه و آشپزی تبیان
چئویری: حامید مورسلی آغاجری
۴ نظر
-
بلکه قیدا آرتیریم لاری کار سالیب خوشلاندیرا یوخسا آج قارنینا سریمساق یئمک راحات دئییل!
-
چوخ ممنون بو دیرلی مقاله نیزدن. صبح ساریمساق مصرفی قان فشارینی آشاغی گتیریر و آدامی یوخو باسیر. بونو نه ائده بیله ریک؟ چون درس اوخوماق و فکری چالیشماق اوچون صبح سرحال اولماق لازیم دیر. من نئچه گون صبح مصرف ائتدیم آما سونرا تصمیم توتدوم کی گئجه یاتاندا ساریمساق مصرف ائدم. بئله نئجه اولور؟!
-
اهسنلیکلر بیلیم سسی اهمکداشلاری؛
سیزه اوغورلار دینلئیرم. بو یازینی سیزین آد و آدرئسیزله دامجیلیغلا-آن وئبلاگیمدا یایدیم.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab azb_Arab prs_Arab unk azb_Arab unk azb_Arab unk azb_Arab azb_Arab